Diari Oficial de la Generalitat Valenciana


Sumari del DOGV 8280, del 24-04-2018 (2018/3574)

Segona informació pública de la sol·licitud de modificació substancial de l'autorització ambiental integrada i revisió de les millores tècniques disponibles, d'una indústria de fabricació de ciment en el municipi de Buñol.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8280

Data del DOGV
:   24-04-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/3574


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Segona informació pública de la sol·licitud de modificació substancial de l'autorització ambiental integrada i revisió de les millores tècniques disponibles, d'una indústria de fabricació de ciment en el municipi de Buñol. [2018/3574]  
  
Tal com estableix l'article 30 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats en la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 048/11 IPPC, per part de Cemex España Operaciones, SLU, amb CIF B91611536 i seu social al carrer Hernández de Tejada, 1, de Madrid, que té com a objectiu l'atorgament de la modificació substancial i la revisió de les millores tècniques disponibles de l'autorització ambiental integrada d'una indústria de fabricació de ciment en el municipi de Buñol (València).  
  
Peticionari: Cemex España Operaciones, SLU. Planta de Buñol.  
Emplaçament: Autovia València-Madrid, km. 307, del terme municipal de Buñol (València).  
Documentació:  
- Annexos, plànols i estudi d'impacte ambiental per a la modificació substancial consistent en la coincineració de combustible derivat de residus i altres residus, i la utilització de determinats residus com a matèries primeres de substitució en les instal·lacions de ciment de Buñol.  
- Resum no tècnic de la sol·licitud de modificació substancial de la AAI.  
- Annexos, plànols, document de síntesi i memòria de sol·licitud de l'autorització ambiental integrada per a la modificació substancial consistent en la coincineració de combustible derivat de residus i altres residus, i la utilització de determinats residus com a matèries primeres de substitució a les instal·lacions de ciment de Buñol.  
- Documentació referent a les millores tècniques disponibles.  
Se sotmet a informació pública perquè en el termini de 30 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i les persones particulars interessades puguen presentar les al·legacions que estimen convenients.  
Durant aquest termini, les persones interessades podran examinar el projecte en la Direcció General del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de la Democràcia, núm. 77, de València. I també a l'Ajuntament de Buñol, on estarà exposat en horari d'atenció al públic.  
Una vegada conclòs el període d'informació pública, s'anunciarà en el Diari Oficial de la Generalitat Valenciana, el moment en el qual es podrà consultar en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 26 de març de 2018.- El director general del Canvi Climàtic i Qualitat Ambiental: Joan Piquer Huerga.